Hiroshima

200px|thumb|

Hiroshima (広島) on paljon muutakin, kuin vain toisessa maailmansodassa atomipommitettu kaupunki Japanissa.

Ymmärrä
Hiroshima on kehittynyt nopeasti moderniksi miljoonakaupungiksi, jonka asukkaat eivät taaksepäin paljoa katsele. Se on läntisen Japanin tärkeimpiä teollisuuskaupunkeja ja mm. autotehdas Mazdan päämaja. Kannattaa kuitenkin muistaa, että toista sataa tuhatta ihmistä menetti henkensä ydinpommin vuoksi täällä ja ne ajat kokeneita vanhuksia ja heidän jälkeläisiään asuu yhä kaupungissa. Atomipommi voi olla hankala puheenaihe monelle, eikä sitä kannata välttämättä ottaa esille. Kaupungin erinomaisesti englantia puhuva turisti-info on rautatieasemalla.

Lentokoneella
Hiroshiman lentoasema on nelisen kymmentä kilometriä keskustasta itään. Kentältä on paljon kotimaan lentoja, mutta myös yhteydet Bangkokiin, Balille, Pekingiin, Shanghaihin, Souliin ja Taipeihin.

Kentältä pääsee bussilla keskustaan rautatieasemalle vajaassa tunnissa, ja matka maksaa 1300 jeniä.

Ratikalla
Hiroshima on viimeisiä Japanin kaupunkeja, joissa on toimiva ratikkaverkosto. Moni linja kulkee JR Hiroshiman aseman kautta. Matka kaupungin alueella maksaa 150 jeniä, mutta pidemmälle mentäessä hinta nousee; esimerkiksi matka Miyajimaan kustantaa 280 jeniä.

Näe
thumb|A-bomb Dome
 * Tsekkiläisen arkkitehdin Jan Letzelin suunnittelema, 1915 valmistunut messuhalli pysyi pystyssä, vaikka atomipommi räjähti aivan hallin yläpuolella. Nykyisin aavemaiset rauniot ovat kaupungin tunnetuin nähtävyys ja se liitettiin myös UNESCOn maailmanperintölistalle 1996 ristiriitaisen äänestyksen jälkeen.

Syö
thumb|Paikallinen okonomiyaki valmistuu

Hiroshiman tunnetuin ruokalaji on okonomiyaki (お好み焼き), eli etäisesti pannukakkua tai pizzaa muistuttava paistos. Okonomiyaki tunnetaan ympäri maan, mutta Hiroshiman versiossa aineksia ei sekoiteta, vaan kasataan kerroksittain ja paistetaan hiljalleen yhteen: tyypillisessä lätyssä on alla taikina, sen päällä kaalisilppua, porsaanlihaa, muita aineksia (esim. mereneläviä), nuudeleita, kananmuna ja runsas annos barbeque-kastikkeen oloista okonomiyaki-kastiketta. Kalliimmissa paikoissa koko operaatio tehdään puolestasi, halvemmissa saat vain kulhon aineksia ja joudut itse paistamaan ateriasi &mdash; henkilökunta kyllä opastaa tarvittaessa.


 * Kokonainen rakennus täynnä okonomiyaki-ravintoloita. Tuhannella jenillä saa mahansa täyteen kutakuinkin missä tahansa näistä.

Juo
Nagarekawan ja Shintechin alueet ovat täynnä pieniä baareja ja klubeja. Yagenbori-dori on hyvä aloituspiste, sillä tämä pääkadun poikkikatu reunustaa molempia alueita.

Jatka matkaa

 * Miyajima - kelluva torii kuuluu Japanin kuuluisimpien nähtävyyksien joukkoon ja on helpon päivämatkan päässä Hiroshimasta

Hiroshima Hiroshima Hiroshima 広島市 Hiroshima Hiroshima Hiroshima 廣島市 wts:Category:Hiroshima

Hiroshima